《念奴娇•春晴用李易安韵》
清代·沈谦

莺残花老，拚一春孤负，绣帘深闭。恼地烦天人事恶，总没半分争气。

枉说相思，真成孤负，细想毫无味。如今拚了，不堪重把书寄。

只是多病多愁，云山满目，把红楼频倚。拚是如今真拚了，曾奈不时记起。

锦被香消，翠奁尘积，都是伤人意。不知薄倖，近来曾解情未。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。